Qualques inscripcions funerarias trobadas en o termin municipal de Lo Grau (Semontano de Balbastro), datadas d'entre os sieglos IV y V dC, diz que muestran l'adchectivo «boletano» referent a las oríchens de bell un d'os presonaches soterraus, a la par que tamién se fa servir «barbotano» y «pompeianus» en qualques altras. D'alcuerdo con l'historiador Rodrigo Pita, ixo significaría que por ixas envueltas s'identificaba de forma clara como «Boletania» la rechión que alto u baixo coincide con l'actual Sobrarbe (sacando-ne La Fueva).